ddrg/super_eurlex huggingface dataset:
A Tanács 92/31/EGK irányelve

(1992. április 28.)

az elektromágneses kompatibilitásra vonatkozó tagállami jogszabályok közelítéséről szóló 89/336/EGK irányelv módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel a 89/336/EGK irányelv [4] előírja az elektromágneses kompatibilitás teljes harmonizációját;

mivel az említett irányelv egységes alkalmazásához hozzáférhető harmonizált szabványokra van szükség; mivel ezek a szabványok még nem állnak rendelkezésre az említett irányelv hatályba lépésének időpontjában;

mivel az említett irányelv nem ír elő olyan megfelelő átmeneti időszakot, amely alatt megengedett lenne az említett irányelv hatályba lépésének időpontja előtt alkalmazott nemzeti szabályok szerint gyártott berendezések forgalomba hozatala;

mivel a gyártóknak megfelelő időre van szükségük ahhoz, hogy a készletezett berendezéseket forgalomba hozzák;

mivel a 89/336/EGK irányelvet ennek megfelelően módosítani kell,

ELFOGADTA EZT AZ IRÁNYELVET:

1. cikk

A 89/336/EGK irányelv a következőképpen módosul:

(1) A 10. cikk (3) bekezdését el kell hagyni.

(2) A 12. cikk (1) bekezdése a következő bekezdéssel egészül ki:

"A tagállamok 1995. december 31-ig engedélyezik az ezen irányelvben említett azon berendezések forgalomba hozatalát és/vagy üzembe helyezését, amelyek megfelelnek a területükön 1992. június 30-án hatályos nemzeti rendelkezéseknek."

2. cikk

(1) A tagállamok elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelvnek, legkésőbb annak elfogadásától számított három hónapon belül megfeleljenek.

Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

A tagállamok ezeket a rendelkezéseket legkésőbb az irányelv elfogadásától számított 6 hónapon belül alkalmazzák.

(2) A tagállamok közlik a Bizottsággal hazai joguknak azon rendelkezéseit, amelyeket az ezen irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Luxembourgban, 1992. április 28-án.

a Tanács részéről

az elnök

Arlindo Marques Cunha

[1] HL C 126., 1991.6.21., 7. o.

[2] HL C 13., 1992.1.20., 506. o. ésHL C 94., 1992.4.13.

[3] HL C 339., 1991.12.31., 1. o.

[4] HL L 139., 1989.5.23., 19. o. Legutóbb a 91/263/EGK irányelvvel (HL L 128., 1991.5.23., 1. o.) módosított irányelv.

--------------------------------------------------
A Bizottság 93/72/EGK irányelve

(1993. szeptember 1.)

a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő tizenkilencedik hozzáigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 93/21/EGK bizottsági irányelvvel [1] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 28. és 29. cikkére,

mivel a Tanács 67/548/EGK irányelvének melléklete tartalmazza a veszélyes anyagok valamint egyes anyagok vonatkozásában az osztályozási és címkézési eljárások sajátosságainak felsorolását is, és mivel a Tanács 92/32/EGK irányelve [3] módosította a veszélyes anyagok osztályozására és címkézésére vonatkozó rendelkezéseket;

mivel ezért szükséges az I. mellékletben szereplő bizonyos anyagok osztályozásának felülvizsgálata, és adott esetben szükséges, hogy az I. melléklet tartalmazza az EGK számokat;

mivel a Németországi Szövetségi Köztársaság számos anyag címkézésének megváltoztatását kérte, és erről a Bizottságot a 79/831/EGK irányelv [4] által módosított 67/548/EGK irányelv 23. cikkének megfelelően értesítette;

mivel az említett I. mellékletben szereplő veszélyes anyagok listájának vizsgálata során kiderült, hogy a tudományos és műszaki tudás jelenlegi állásához kell igazítani ezt a felsorolást;

mivel ezen irányelv rendelkezései összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 67/548/EGK irányelv I. mellékletének helyébe ezen irányelv I. melléklete lép.

2. cikk

(1) A tagállamok legkésőbb 1994. július 1-jéig végrehajtják azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.

(2) A tagállamok haladéktalanul tájékoztatják a Bizottságot.

(3) Amikor a tagállamok elfogadják ezeket a rendelkezéseket, azokban hivatkozni kell erre az irányelvre vagy azokhoz hivatalos kihirdetésük időpontjában ilyen hivatkozást kell fűzni. A hivatkozási eljárást a tagállamok fogadják el.

3. cikk

Ennek az irányelvnek a tagállamok a címzettjei.

Kelt Brüsszelben, 1993. szeptember 1-jén.

a Bizottság részéről

Yannis Paleokrassas

a Bizottság tagja

[1] HL L 110., 1993.5.4., 20. o.,

[2] HL 196., 1967.8.16., 1. o.,

[3] HL L 154., 1992.6.5., 1. o.,

[4] HL L 259., 1979.10.15., 10. o.,

--------------------------------------------------

MELLÉKLET

A melléklet az Európai Közösségek Hivatalos Lapjának 1993. október 16-i, L 258. A számában jelenik meg.

(Lásd ennek a Hivatalos Lapnak a belső hátsó borítóján található megjegyzést.)

--------------------------------------------------
A Bizottság 93/87/EGK irányelve

(1993. október 22.)

a 90/377/EGK irányelvnek a Németországi Szövetségi Köztársaságban kijelölt felmérési helyekre és régiókra tekintettel történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról szóló, 1990. június 29-i 90/377/EGK tanácsi irányelvre [1],

tekintettel az árufuvarozással kapcsolatos statisztikákra, valamint a gáz- és villamosenergia-árakkal kapcsolatos statisztikákra vonatkozó egyes közösségi irányelvek Németországban történő végrehajtása céljából létrehozott módosítások megállapításáról szóló, 1990. december 4-i 90/653/EGK tanácsi irányelvre [2],

mivel Németország a gáz- és villamosenergia-árakról szóló statisztikák régiók és helyszínek szerinti bontásának kiterjesztésére meghatározta a helyszíneket a korábbi Német Demokratikus Köztársaság területén;

mivel az ezen irányelvben megállapított intézkedésekről kikérték a 90/377/EGK tanácsi irányelv 7. cikkével létrehozott tanácsadó bizottság véleményét,

ELFOGADTA EZT AZ IRÁNYELVET:

1. cikk

A 90/377/EGK irányelv mellékletei módosulnak, hogy a következő helyszíneket és régiókat is bevonják a gáz- és villamosenergia-árakra vonatkozó adatok gyűjtésébe a Németországi Szövetségi Köztársaságban:

a) az I. melléklet 11. pontjában – Németországi Szövetségi Köztársaság:

- "Drezda és Berlin";

b) a II. melléklet 2. pontjában – Németországi Szövetségi Köztársaság:

- "Erfurt, Lipcse és Rostock";

c) a II. melléklet 13. pontjában – Németországi Szövetségi Köztársaság:

- "Kelet";

d) a II. melléklet 13. pontja 2. lábjegyzetének a helyébe a következő szöveg lép:

"A Länder négy zónára oszlanak, nevezetesen:

- Észak/Központ: Schleswig-Holstein, Hamburg, Bréma, Berlin, Alsó-Szászország, Észak-Hessen,

- Nyugat: Észak-Rajna–Vesztfália, Rajna-vidék–Pfalz, Dél-Hessen, Saar-vidék,

- Dél: Baden–Württemberg, Bajorország,

- Kelet: valamennyi, a többi régióban nem szereplő Länder."

2. cikk

Ennek az irányelvnek a tagállamok a címzettjei.

Kelt Brüsszelben, 1993. október 22-én.

a Bizottság részéről

Henning Christophersen

alelnök

[1] HL L 185., 1990.7.17., 16. o.

[2] HL L 353., 1990.12.17., 46. o.

--------------------------------------------------
A Bizottság 93/111/EK irányelve

(1993. december 10.)

az élelmiszerekkel rendeltetésszerűen érintkezésbe kerülő regenerált cellulózfilmből készült anyagokról és tárgyakról szóló 93/10/EGK tanácsi irányelv módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élelmiszerekkel rendeltetésszerűen érintkezésbe kerülő anyagokra és tárgyakra vonatkozó tagállami jogszabályok közelítéséről szóló, 1988. december 21-i 89/109/EGK tanácsi irányelvre [1] és különösen annak 3. cikkére,

mivel a 92/15/EGK bizottsági irányelv második cikke [2] 1994. július 1-jétől megtiltja a 83/229/EGK tanácsi irányelv [3] rendelkezéseinek nem megfelelő, az élelmiszerekkel rendeltetésszerűen érintkezésbe kerülő regenerált cellulózfilmek forgalmazását és felhasználását;

mivel a 93/10/EGK tanácsi irányelv [4] 5. cikke 1994. január 1-jétől megtiltja a fent említett termékek közül azok forgalmazását és felhasználását, amelyek sem a 93/10/EGK irányelv, sem pedig a 83/229/EGK irányelv rendelkezéseinek nem felelnek meg;

mivel ennél fogva a 93/10/EGK irányelv 5. cikkét az 92/15/EGK és a 93/10/EGK irányelvben meghatározott időpontok közötti ellentmondás megszüntetése érdekében módosítani kell;

mivel az ezen irányelvben előírt intézkedések összhangban vannak az Élelmiszerügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 93/10/EGK irányelv 5. cikke (1) bekezdésének második francia bekezdése helyébe a következő rendelkezés lép:

"– az 1994. január 1-jétől megtiltják azon regenerált cellulózfilmek kereskedelmét és használatát, amelyek élelmiszerekkel rendeltetésszerűen érintkezésbe kerülnek, és nem felelnek meg sem ezen irányelv, sem pedig a 83/229/EGK irányelv rendelkezéseinek, kivéve azokat, amelyekre a 92/15/EGK irányelv 1994. július 1-jétől állapít meg tilalmat."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Kelt Brüsszelben, 1993. december 10-én.

a Bizottság részéről

Martin bangemann

a Bizottság tagja

[1] HL L 40., 1989.2.11., 38. o.

[2] HL L 102., 1992.4.16., 44. o.

[3] HL L 123., 1983.5.11., 31. o.

[4] HL L 93., 1993.4.17., 27. o.

--------------------------------------------------
A Bizottság 93/2/EGK irányelve

(1993. január 28.)

a gabonavetőmagok forgalmazásáról szóló 66/402/EGK tanácsi irányelv II. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel a legutóbb a 90/654/EK irányelvvel [1] módosított, a gabonavetőmagok forgalmazásáról szóló 1966. június 14-i 66/402/EGK tanácsi irányelvre [2] és különösen annak 21. cikkének a) pontjára,

mivel a jelenlegi tudományos és szakmai ismeretek szerint úgy tűnik, hogy a "csupasz zab" típusú zab (Avena sativa) egyes fajtái takarmányként is értékesek lehetnek;

mivel azonban e fajták magjait nehéz előállítani a zabfajták magjai esetében általában elért csírázási képességgel;

mivel a Bizottság a 88/506/EGK irányelvben [3] kinyilvánította, hogy a tudományos és szakmai ismeretek fejlődésének fényében helyénvaló volt a "csupasz zab" típusú zabfajtákra a tiszta vetőmag minimális csírázási képességét a 66/402/EGK irányelv II. mellékletében a zabra meghatározott 85 %-ról 75 %-ra csökkenteni;

mivel az említett csökkentést csak 1992. december 31-ig alkalmazták azért, hogy ezekről a fajtákról további adatokat lehessen gyűjteni és kiértékelni;

mivel további műszaki adatok azt mutatták, hogy helyénvaló a csökkentést meghatározatlan ideig folytatni;

mivel az e határozatban előírt intézkedések összhangban állnak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 66/402/EGK irányelv II. mellékletének 2. B. szakaszának d) pontja a következőképpen módosul:

"d) az Avena sativa azon fajtái esetében, amelyeket hivatalosan "csupasz zab" típusúként soroltak osztályba, a csírázási képesség a tiszta magok 75 %-ára csökken. Ilyen esetekben a hivatalos címkét a "75 %-os minimális csírázási képességű" felirattal kell ellátni"

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1993. május 31-ig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.

3. cikk

Ennek az irányelvnek a tagállamok a címzettjei.

Kelt Brüsszelben, 1993. január 28-án.

a Bizottság részéről

René Steichen

a Bizottság tagja

[1] HL L 353., 1990.12.17., 48. o.

[2] HL L 125., 1966.7.11., 2309/66. o.

[3] HL L 274., 1988.10.6., 44. o.

--------------------------------------------------
A Bizottság 93/45/EGK irányelve

(1993. június 17.)

a nektárok cukor vagy méz hozzáadása nélkül történő előállításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 89/394/EGK irányelvvel [1] módosított, a gyümölcslevekre és egyes hasonló termékekre vonatkozó tagállami jogszabályok közelítéséről szóló, 1975. november 17-i 75/726/EGK tanácsi irányelvre [2] és különösen annak 1. cikke (7) bekezdésének b) pontjára, amely előírja, hogy bizonyos gyümölcsökből, amelyek levének természetes cukortartalma magas, cukrok hozzáadása nélkül is előállítható nektár,

mivel a 75/726/EGK irányelv mellékletének II. és III. pontjában felsorolt gyümölcsök, valamint a sárgabarack természetes cukortartalma magas is lehet, így azok a fenti kategóriába sorolhatók;

mivel ezért a feltételek teljesülése esetén helyénvaló engedélyezni nektárok előállítását cukrok vagy méz hozzáadása nélkül;

mivel a tervezett lépés hatókörét és következményeit tekintetbe véve az ezen irányelvben megállapított közösségi intézkedések a kitűzött célok eléréséhez nem csak szükségesek, de elengedhetetlenek is; mivel e célokat a tagállamok külön-külön nem érhetik el; mivel továbbá e közösségi szintű célokat a 75/726/EGK irányelv már kitűzte;

mivel az ezen irányelvben megállapított lista összhangban van az Élelmiszerügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 75/726/EGK irányelv mellékletének II. és III. pontjában meghatározott gyümölcsök, valamint a sárgabarack cukrok vagy méz hozzáadása nélkül is felhasználhatók – önmagukban vagy egymással keverve – nektár előállítására, ha magas természetes cukortartalmuk ezt lehetővé teszi.

2. cikk

(1) A tagállamok meghozzák azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1993. december 31. előtt megfeleljenek

Erről haladéktalanul tájékoztatják a Bizottságot.

(2) Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1993. június 17-én.

a Bizottság részéről

Martin Bangemann

a Bizottság tagja

[1] HL L 186., 1989.6.30., 14. o.

[2] HL L 311., 1975.12.1., 40. o.

--------------------------------------------------
A Bizottság 93/50/EGK irányelve

(1993. június 24.)

a 77/93/EGK tanácsi irányelv V. számú mellékletének "A" részében fel nem sorolt egyes növények termesztői, illetve az ilyen növények termesztési körzeteiben lévő raktárak vagy szállítási központok hivatalos nyilvántartásba vételéről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az utoljára a 93/19/EGK irányelv [1] által módosított, a növényeket vagy növényi termékeket károsító szervezetek Közösségbe való bevitele elleni és a Közösségen belüli elterjedése elleni védőintézkedésekről szóló [2], 1976. december 21-i 77/93/EGK tanácsi irányelvre és különösen annak 6. cikke (5) bekezdésére és 6. cikke (7) bekezdésének ötödik francia bekezdésére,

mivel azzal a céllal, hogy elő lehessen állítani a hivatkozott irányelv V. mellékletének "A" részében nem szereplő egyes olyan termékeket – például a vetőburgonya kivételével burgonyát vagy a Citrus L., a Fortunella Swingle, a Poncirus Raf. termését és hibridjeit –, amelyeket nem támadtak meg és nem fertőztek meg a 77/93/EGK irányelvben említett károsító szervezetek, továbbá azzal a céllal, hogy a tagállamok megfelelően ellenőrizhessék e termékek előállítását, helyi, regionális vagy nemzeti szinten hivatalos nyilvántartásba kell venni a fent említett termékek termelőit, vagy amennyiben az megfelelőbb, az e termékek termelési körzeteiben lévő közraktárakat vagy szállítási központokat;

mivel az ebben az irányelvben előírt intézkedések összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A tagállamok biztosítják, hogy az ezen irányelv mellékletében felsorolt termékek termelőit vagy az e termékek termelési körzeteiben lévő közraktárakat vagy szállítási központokat helyi, regionális vagy nemzeti szinten hivatalos nyilvántartásba vegyék.

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek a Tanács 91/683/EGK irányelve [3] 3. cikkének (1) bekezdésében említett időpontig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos közzétételük alkalmával ilyen hivatkozást kell csatolni. A hivatkozás módját a tagállamok fogadják el.

(2) A tagállamok haladéktalanul közlik a Bizottsággal hazai joguknak mindazon rendelkezéseit, amelyeket az irányelv által szabályozott területen fogadtak el. A Bizottság tájékoztatja erről a többi tagállamot.

3. cikk

Ennek az irányelvnek a tagállamok a címzettjei.

Kelt Brüsszelben, 1993. június 24-én.

a Bizottság részéről

René Steichen

a Bizottság tagja

[1] HL L 96., 1993.4.22., 33. o.

[2] HL L 26., 1977.1.31., 20. o.

[3] HL L 376., 1991.12.31., 29. o.

--------------------------------------------------

MELLÉKLET

1. A Solanum tuberosum L. gumói., a vetőburgonya kivételével.

2. A Citrus L., a Fortunella Swingle, a Poncirus Raf. termése és hibridjei.

--------------------------------------------------
A Tanács 94/31/EK irányelve

(1994. június 27.)

a veszélyes hulladékokról szóló 91/689/EGK irányelv módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 130s. cikke (1) bekezdésére,

tekintettel a Bizottság javaslatára [1],

tekintettel a Gazdasági és Szociális Bizottság véleményére [2],

a Szerződés 189c. cikkében megállapított eljárásnak megfelelően,

mivel a 75/442/EGK tanácsi irányelv [3] 18. cikke szerint felállított bizottság munkája következtében nyilvánvalóvá vált, hogy a 91/689/EGK irányelv [4] által rögzített határidőn belül nem lehet megfogalmazni egy kötelező jegyzéket a veszélyes hulladékokról, de mivel a 91/689/EGK irányelv végrehajtása egy ilyen, a Bizottság által megállapítandó jegyzéktől függ;

mivel a 91/689/EGK irányelv végrehajtásának biztosítása a lehető legrövidebb időn belül szükséges;

mivel mindazonáltal a veszélyes hulladékok bizottsági jegyzékét a 91/689/EGK irányelv 1. cikke (4) bekezdésének megfelelően meg kell állapítani;

mivel ezért a mérgező és veszélyes hulladékokról szóló, 1978. március 20-i 78/319/EGK tanácsi irányelv [5] hatályon kívül helyezését el kell halasztani,

ELFOGADTA EZT AZ IRÁNYELVET:

1. cikk

A 91/689/EGK irányelv a következőképpen módosul:

1. A 10. cikk (1) bekezdés helyébe a következő rendelkezés lép:

"10. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1995. június 27-ig megfeleljenek. Erről haladéktalanul tájékoztatják a Bizottságot."

2. A 11. cikk helyébe a következő rendelkezés lép:

"11. cikk

A 78/319/EGK irányelv 1995. június 27-ével hatályát veszti."

2. cikk

Ennek az irányelvnek a tagállamok a címzettjei.

Kelt Luxembourgban, 1994. június 27-én.

a Tanács részéről

az elnök

C. Simitis

[1] HL C 271., 1993.10.7., 16. o.

[2] HL C 34., 1994.2.2., 7. o.

[3] HL L 194., 1975.7.25., 39. o. A legutóbb a 91/156/EGK irányelvvel (HL L 78., 1991.3.26., 32. o.) módosított irányelv.

[4] HL L 377., 1991.12.31., 20. o.

[5] HL L 84., 1978.3.31., 43. o A legutóbb a 91/692/EGK irányelvvel (HL L 377., 1991.12.31., 48. o.) módosított irányelv.

--------------------------------------------------
A Bizottság 94/53/EK irányelve

(1994. november 15.)

a gépjárművek belső berendezéseire (a kezelőszervek, ellenőrző- és visszajelző lámpák jelölésére) vonatkozó tagállami jogszabályok közelítéséről szóló 78/316/EGK tanácsi irányelvnek a műszaki fejlődéshez történő hozzáigazításáról szóló 93/91/EGK bizottsági irányelv 2. cikkének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a Bizottság 93/81/EGK irányelvével [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2], és különösen annak 13. cikke (2) bekezdésére,

tekintettel a legutóbb a 93/91/EGK bizottsági irányelvvel [3] módosított, a gépjárművek belső berendezéseire (a kezelőszervek, ellenőrző- és visszajelző lámpák jelölésére) vonatkozó tagállami jogszabályok közelítéséről szóló, 1977. december 21-i 78/316/EGK tanácsi irányelvre [4], és különösen annak 4. cikkére,

mivel nem alapvető fontosságú, hogy a 78/316/EGK irányelv rendelkezései alapján már típusjóváhagyást nyert járműveket módosítsák annak érdekében, hogy megfeleljenek a 93/91/EGK irányelv rendelkezéseinek;

mivel azonban 1995. október 1-jei hatállyal biztosítani kell ezeknek a rendelkezéseknek a teljesítését azoknál az új járműtípusoknál, amelyekre a kezelőszervek, ellenőrző- és visszajelző lámpák azonosítására vonatkozóan EK-típusjóváhagyás kell;

mivel ezen irányelv rendelkezései összhangban állnak a 70/156/EGK irányelvvel létrehozott, az irányelveknek a műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 93/91/EGK irányelv 2. cikke (2) bekezdésének harmadik francia bekezdését, valamint a második francia bekezdése végén lévő "és" szót és az első francia bekezdés végén lévő vesszőt el kell hagyni, utóbbi helyébe az "és" szó lép.

2. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1995. március 31-ig megfeleljenek. Erről haladéktalanul tájékoztatják a Bizottságot.

(2) Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(3) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

3. cikk

Ez az irányelv az Európai Közösségek Hivatalos Lapjában való kihirdetését követő huszadik napon lép hatályba.

Kelt Brüsszelben, 1994. november 15-én.

a Bizottság részéről

Martin Bangemann

a Bizottság tagja

[1] HL L 264., 1993.10.23., 49. o.

[2] HL L 42., 1970.2.23., 1. o.

[3] HL L 284., 1993.11.19., 25. o.

[4] HL L 81., 1978.3.28., 3. o.

--------------------------------------------------